cyanic-selkie/wikianc huggingface dataset:
Ανάδραση
Παράδειγμα
Οι "πράξεις" αυτές, όπως για παράδειγμα η αφαίρεση δύο σημάτων, μπορεί να υλοποιούνται με ψηφιακά ή αναλογικά ηλεκτρικά κυκλώματα ή και με άλλες φυσικές διατάξεις (μηχανικές, υδραυλικές κ.ο.κ.).
Βιβλιογραφία - Πηγές
Κατηγορία:Συστημική θεωρία Κατηγορία:Αυτοματισμός Κατηγορία:Θεωρία ελέγχου
Τζόνι Κέρτις
Ο Τζόναθαν Χάσεϊ (γεν. 22 Ιουλίου 1981) είναι Αμερικάνος επαγγελματίας παλαιστής. Εργάζεται στην εταιρία WWE και στα ρινγκ που εμφανίζεται είναι γνωστός ως "Τζόνι Κέρτις" και πιο πρόσφατα ως Φαντάνγκο.
Πρώτα Χρόνια
Το 1999, ο Χάσεϊ απο πολύ μικρή ηλικία, άρχισε να εκπαιδεύεται στην επαγγελματική πάλη. Αυτός που τον εκπαίδευσε ήταν ο θρυλικός Κίλερ Κοβάλσκι. Σύντομα ξεκίνησε να δουλεύει σε ανεξάρτητες εταιρίες πάλης, όπου κέρδισε διάφορους ατομικούς και ομαδικούς τίτλους.
World Wrestling Entertainment
Το 2006, ο Χάσεϊ υπέγραψε συμβόλαιο με το WWE και στάλθηκε αρχικά στο θυγατρικό Deep South Wrestling και αργότερα στο Florida Championship Wrestling, για να εκπαιδευτεί στο στυλ της εταιρίας. Το 2010, συμμετείχε στη τέταρτη σεζόν του NXT, όπου κατάφερε να νικήσει. Το 2013 απέκτησε ένα νέο στυλ χορευτή, με το όνομα Φαντάνγκο, ενώ ξεκίνησε και κόντρα με τον βετεράνο Κρις Τζέρικο, κάνοντας ντεμπούτο στους αγώνες, στο event της WrestleMania 29.
Τελειωτικές κινήσεις
Fandango
Johnny Curtis
Χαρακτηριστικές κινήσεις
Fandango
Johnny Curtis
Πηγές
Κατηγορία:Επαγγελματίες Παλαιστές
The Dark Saga
The Dark Saga είναι ο τίτλος του τέταρτου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Ιούλιο του 1996 μέσω της δισκογραφικής εταιρείας "Century Media". Επανεκδόθηκε το 2008 από την ίδια εταιρεία, με δύο επιπλέον κομμάτια.
Ο δίσκος παρουσιάζει κοινό στιχουργικό περιεχόμενο, βασισμένο στον χαρακτήρα κόμικ "Spawn". Η μουσική ήταν πιο απλή σε σχέση με τους προκατόχους του, κάτι που έγινε αποδεκτό από τους οπαδούς των Iced Earth, αν και υπήρξαν κάποιες αρνητικές αντιδράσεις.
Παρά το ότι ο Ντέιβ Αμπέλ έπαιξε όλα τα μέρη του μπάσου στον δίσκο, στην φωτογραφία του συγκροτήματος στο εσώφυλλο, φαίνεται ο Κιθ Μένσερ. Ο λόγος γι' αυτό είναι ότι ο Μένσερ θα έπαιζε στην επερχόμενη περιοδεία και η "Century Media" απαίτησε την σύνθεση η οποία θα εμφανιζόταν στις συναυλίες τους να απεικονίζεται στο άλμπουμ. Παρ' όλα αυτά, ο Μένσερ δεν ήξερε τα τραγούδια του συγκροτήματος και απολύθηκε, με τον Τζέιμς Μακ Ντόνο να παίρνει την θέση του.
Οι κριτικές για το άλμπουμ υπήρξαν θετικές, με το "AllMusic" να του δίνει 4,5 / 5 αστέρια, το "Ultimate Guitar" 9,7 / 10, και το "Metal Storm" 8,6 / 10. .
Τραγούδια
1. Dark Saga (Schaffer) - 3:43
2. I Died for You (Schaffer) - 3:47
3. Violate (Schaffer) - 3:38
4. The Hunter (Schaffer) - 3:55
5. The Last Laugh (Barlow, Schaffer, Shawver) - 3:47
6. Depths of Hell (Simmons, Schaffer, Shawver) - 3:02
7. Vengeance Is Mine (Barlow, Schaffer, Shawver) - 4:22
8. Scarred (Schaffer, Shawver) - 5:54
9. Slave to the Dark (Schaffer) - 4:03
10. A Question of Heaven (Schaffer) - 7:40
Μέλη των Iced Earth
Η σύνθεση του συγκροτήματος κατά την ηχογράφηση του "The Dark Saga" είχε την εξής μορφή:
Μετωνυμία
Μετωνυμία είναι σχήμα λόγου κατά το οποίο μια λέξη/φράση χρησιμοποιείται αντί αυτής που λογικά θα έπρεπε να επιλεγεί, επειδή έχει στενή εννοιολογική συγγένεια μαζί της. Μια έννοια δηλαδή εκφράζεται με μια λέξη που κανονικά δηλώνει μια άλλη έννοια, όπως: Ελλάδα αντί Έλληνες, τρίτη ηλικία αντί ηλικιωμένοι. Συγκρινόμενη με τη μεταφορά, η μετωνυμία βασίζεται στην εγγύτητα, καθώς δεν απαιτεί μετακίνηση (άλμα της φαντασίας), όπως εκείνη. Αυτή η διαφορά μπορεί να κάνει τη μετωνυμία να μοιάζει πιο «φυσική» από τις μεταφορές. Συγκεκριμένα η μετωνυμία μπορεί να πάρει τις εξής ειδικότερες μορφές:
α. Το περιέχον αντί του περιεχομένου:
γ. Ο δημιουργός ή εφευρέτης αντί της δημιουργίας ή εφεύρεσης:
Εξωτερικοί σύνδεσμοι
Κατηγορία:Γραμματική Κατηγορία:Σημασιολογία Κατηγορία:Τρόπος του λέγειν
Λόιτκιρχ ιμ Άλγκοϊ
Το Λόιτκιρχ ιμ Άλγκοϊ (γερμανικά: Leutkirch im Allgäu) ή απλά Λόιτκιρχ είναι πόλη στη νότια Γερμανία και πιο συγκεκριμένα στο κρατίδιο της Βάδης-Βυρτεμβέργης. Η πόλη εκτείνεται σε 174,95 χλμ² και έχει 23.509 κατοίκους. Το όνομα Λόιτκιρχ βγαίνει από το „Leutekirche“ (ελληνικά: εκκλησία του κόσμου), που αναφέρεται στην καθολική εκκλησία στο κέντρο της πόλης που σήμερα τη λένε „Sankt Martin“ (Άγιος Μαρτίνος).
Ως προς την ηλιοφάνεια καταλαμβάνει την τρίτη θέση των πιο ηλιόλουστων πόλεων στη Γερμανία.
Γεωγραφία
Το Λόιτκιρχ βρίσκεται στη νοτιοανατολική Βάδη-Βυρτεμβέργη στα σύνορα με τη Βαυαρία. Η Λίμνη Κωνσταντίας είναι περίπου 40 χλμ. μακριά, όπως και τα σύνορα της Αυστρίας. Η επόμενη μεγάλη πόλη είναι το Μόναχο που απέχει 120 χλμ.
Η πόλη αποτελείται από εννιά μέρη: Το κέντρο (γερμανικά: Kernstadt), το Ντιπολτσχόφεν (Diepoldshofen), το Φριζενχόφεν (Friesenhofen), το Γκεμπρατσχόφεν (Gebrazhofen), το Χερλατσχόφεν (Herlazhofen), το Χοφς (Hofs), το Ραϊχενχόφεν (Reichenhofen), το Βιντερστέτεν (Winterstetten) και το Βουχτσενχόφεν (Wuchzenhofen), από τα οποία το κέντρο είναι το μεγαλύτερο μέρος με 12.346 κατοίκους.
Μετανάστευση
Στο Λόιτκιρχ μένουν 1.438 άνθρωποι που δεν έχουν γερμανική ιθαγένεια. 1.307 από αυτούς κατάγονται από άλλες χώρες της Ευρώπης, 93 από την Ασία, 15 από την Αφρική και 23 από τη βόρεια και τη Νότια Αμερική. Οι πιο μεγάλες ομάδες των μεταναστών είναι από την Τουρκία (440 άνθρωποι), την Ιταλία (175), το Κόσοβο (98), την Αυστρία (86) και τη Βοσνία και Ερζεγοβίνη (65). Επιπρόσθετα μένουν 6 Έλληνες στο Λόιτκιρχ.
thumb|left|200px|Η καθολική εκκλησία
Θρησκεία
Η απογραφή του 2011 σημειώνει ότι από τους κατοίκους του Λόιτκιρχ 70,3 % είναι καθολικοί και 12,3 % προτεστάντες. Οι υπόλοιποι είναι αλλόθρησκοι ή δεν ανήκουν σε καμία θρησκεία. Στο Λόιτκιρχ υπάρχει μία καθολική εκκλησία, μία προτεσταντική εκκλησία και ένα τζαμί.
thumb|270px|Το δημαρχείο
Πολιτική
Ο Χανς-Γιέργκ Χένλε, ο οποίος δεν ανήκει σε κανένα κόμμα, είναι δήμαρχος του Λόιτκιρχ από το 2008.
Στις εκλογές του 2021 στο κρατίδιο της Βάδης-Βυρτεμβέργης το χριστιανοδημοκρατικό και συντηρητικό „CDU“ βγήκε νικηφόρο στο Λόιτκιρχ, καθώς κατάφερε να συγκεντρώσει το 36,8 % των ψήφων. Τις επόμενες θέσεις καταλάμβαναν το κόμμα της Πολιτικής οικολογίας „Die Grünen“ με 28,5 % και το ακροδεξιό „AfD“ με 9,4 %.
Center Parcs Europe
Το Σέντερ Παρκς της Ευρώπης (Center Parcs Europe) άνοιξε ένα πάρκο διακοπών στο Λόιτκιρχ. Στις 27 Σεπτεμβρίου 2009, η πλειοψηφία των κατοίκων του Λόιτκιρχ ψήφισε υπέρ του έργου σε δημοψήφισμα. Στα τέλη του 2015, ανακοινώθηκε ότι η χρηματοδότηση του έργου ύψους 250 εκατομμυρίων ευρώ είχε εξασφαλιστεί - περίπου 1.000 παραθεριστικές κατοικίες και ένα μεγάλο στεγασμένο κέντρο με καταστήματα, εστιατόρια, εγκαταστάσεις ψυχαγωγίας και μια μεγάλη περιοχή κολύμβησης καθώς και σπα, επρόκειτο να κατασκευαστούν μέχρι το τέλος του 2018. Τελικά, η ιδέα αναπροσαρμόστηκε και διευρύνθηκε. Έτσι, το κόστος κατασκευής ανήλθε σε περίπου 350 εκατ. ευρώ. Το Center Parcs «Park Allgäu» έχει ανοίξει για τους επισκέπτες του από τα τέλη Οκτωβρίου 2018.
Μουσείο στο Μποκ
Το μουσείο τοπικής ιστορίας ονόματι «Μουσείο στο Μποκ» (γερμανικά: Museum im Bock) παρουσιάζει εκθέματα σχετικά με την ιστορία της πόλης και των βιοτεχνιών της.
thumb|270px|Το Κάστρο Τσάιλ
Κάστρο Τσάιλ
Το Κάστρο Τσάιλ (γερμανικά: Schloss Zeil) βρίσκεται πέντε χιλιόμετρα μακριά από το κέντρο της πόλης, σε έναν λόφο πάνω από το χωριό Unterzeil. Ο επισκέπτης μπορεί να θαυμάσει το αναγεννησιακό κτίριο και την ενοριακή εκκλησία της Αγίας Μαρίας, τα οποία ανήκουν στο συγκρότημα του κάστρου. Μάλιστα, η εκκλησία είναι ελεύθερα προσβάσιμη για το κοινό.
Το 1598, ο Truchsess Froben von Waldburg-Zeil διέταξε να κατεδαφίσουν το μεσαιωνικό κάστρο Τσάιλ και το 1599 ξεκίνησε την κατασκευή του σημερινού αναγεννησιακού κάστρου. Η κατασκευή συνεχίστηκε μέχρι το θάνατό του, το 1614. Ως υποστηρικτής της Αντιμεταρρύθμισης, ο Truchsess Froben έχτισε πρώτα την εκκλησία και το μοναστήρι (Hauskloster) και μετά το κάστρο. Διέταξε επίσης καθημερινή υψηλή λειτουργία, πανηγυρική δοξολογία του Θεού και λειτουργία για τους νεκρούς που αναπαύονται στην κρύπτη.
Φυλετικός διαχωρισμός
250px|μικρογραφία|Αφροαμερικανός χρησιμοποιεί δημόσια βρύση αποκλειστικά για έγχρωμος, Ιούλιος 1939 Φυλετικός διαχωρισμός ονομάζεται ο συστηματικός διαχωρισμός των ανθρώπων σε φυλετικές ή άλλες εθνοτικές ομάδες στην καθημερινή ζωή. Επιτυγχάνεται με πολιτικές τύπου απαρτχάιντ, έγκλημα κατά της ανθρωπότητας σύμφωνα με το καταστατικό του Διεθνούς Ποινικού Δικαστηρίου. Ο διαχωρισμός μπορεί να περιλαμβάνει τον χωρικό διαχωρισμό των φυλών και την υποχρεωτική χρήση διαφορετικών χώρων και υποδομών, όπως σχολείων, νοσοκομείων, ΜΜΜ από άτομα διαφορετικών φυλών. Συγκεκριμένα, μπορεί να εφαρμοστεί σε χώρους εστίασης, λόγου χάριν εστιατόρια, υγιεινής, όπως οι δημόσιες τουαλέτες.
Φυλετικός διαχωρισμός ορίζεται από την Ευρωπαϊκή Επιτροπή κατά του Ρατσισμού και της Μισαλλοδοξίας ως ''η πράξη με την οποία ένα (φυσικό ή νομικό) πρόσωπο διαχωρίζει άλλα πρόσωπα βάσει ενός από τους απαριθμηθέντες λόγους χωρίς αντικειμενική και εύλογη αιτιολόγηση, σύμφωνα με τον προτεινόμενο ορισμό του. Ο εθελούσιος διαχωρισμός από άλλα άτομα βάσει ενός από τους απαριθμηθέντες λόγους δεν συνιστά διαχωρισμό''.
Στις Ηνωμένες Πολιτείες, ο φυλετικός διαχωρισμός επεβλήθη δια νόμου ορισμένες πολιτείες, Νόμοι του Τζιμ Κρόου έως ότου το Ανώτατο Δικαστήριο των ΗΠΑ με επικεφαλής τον Δικαστή Earl Warren απαγόρευσε τον φυλετικό διαχωρισμό νόμους σε όλες την επικράτεια των Ηνωμένων Πολιτειών κατά τη διάρκεια του Κινήματος πολιτικών δικαιωμάτων.
Παραπομπές
Κατηγορία:Κοινωνική ανισότητα Κατηγορία:Αστικός μαρασμός Κατηγορία:Πολιτικές θεωρίες Κατηγορία:Πολιτική και φυλή
Ιωαννίκιος Α΄
Ο Ιωαννίκιος Α΄ διετέλεσε Μητροπολίτης Σωζοπόλεως και το 1524 έγινε αντικανονικά Πατριάρχης Κωνσταντινουπόλεως υποσχόμενος στον Σουλτάνο να ανεβάσει τον ετήσιο φόρο που πλήρωνε το Πατριαρχείο σε 5.000 φλουριά.
Η εκλογή του δεν έγινε δεκτή από τον λαό και η πατριαρχία του ήταν σύντομη, καθώς καθαιρέθηκε από δύο Συνόδους, μια στην Κωνσταντινούπολη και μια στα Ιεροσόλυμα. Έτσι, στις 25 Σεπτεμβρίου 1525 εκθρονίστηκε με βεράτι του Σουλτάνου Σουλεϊμάν Α΄ και επανήλθε ο προκάτοχός του Ιερεμίας Α΄. Κατόπιν ο Ιωαννίκιος αποσύρθηκε στη Μονή του Τιμίου Προδρόμου κοντά στη Σωζόπολη, όπου μόνασε μέχρι το θάνατό του.
Πηγές
Ιωαννικιος Α Κατηγορία:Επίσκοποι του 16ου αιώνα
Μονή Γενεσίου της Θεοτόκου Κορωνησίας
Η Μονή Γενεσίου της Θεοτόκου είναι μνημείο μεσοβυζαντινής περιόδου στο νησί της Κορωνησίας και για αιώνες έπαιξε σημαντικό ρόλο στην περιοχή του Αμβρακικού κόλπου.
Δομή και τοποθεσία
Ο ναός βρίσκεται σε ένα κεντρικό σημείο του οικισμού της Κορωνησίας. Πρόκειται για ένα κτίσμα μικρών διαστάσεων 15 x 7,30 μ., το οποίο αποτελείται από τρία ενωμένα μεταξύ τους μέρη: τον κύριο ναό, ένα νάρθηκα και έναν εξωνάρθηκα. O κύριος ναός ανήκει στο σπάνιο τύπο των ημιεγγεγραμμένων σταυροειδών με τρούλο. Στη δυτική πλευρά του ναού υπάρχει ο νάρθηκας που καλύπτεται με συνεχή ημικυλινδρικό θόλο ενώ ο εξωνάρθηκας καλύπτεται με ξύλινη στέγη. Η είσοδος στο ναό είναι εφικτή μέσω δύο θυρών ενώ το ο δάπεδο του ναού είναι κατασκευασμένο από πλάκες, στο κέντρο του οποίου σώζεται μαρμάρινη ανάγλυφη πλάκα με το διακοσμητικό θέμα των πέντε άρτων. Η Αγία Τράπεζα είναι κτιστή. Σώζονται ελάχιστες και κακώς διατηρούμενες τοιχογραφίες στον κυρίως ναό και στο νάρθηκα.
Μεγάλο ενδιαφέρον παρουσιάζει το ξυλόγλυπτο τέμπλο του 19ου αιώνα, το οποίο φέρει πλήθος ολόγλυπτων ανθικών και ζωικών διακοσμήσεων. Η δεσποτική εικόνα του Χριστού στο τέμπλο χρονολογείται από το 1854 ενώ οι υπόλοιπες δεσποτικές εικόνες είναι του 1884-1885. Κατά μήκος της βόρειας πλευράς του ναού υπάρχει επιμήκης στοά (χαγιάτι) με ξύλινη στέγη. Το κωδωνοστάσιο ανήκει στον τύπο του διάτρητου τοιχώματος και έχει πλάτος 2.90 μ. και ύψος 7,75 μ. Σύμφωνα με την κτητορική επιγραφή, το κωδωνοστάσιο κατασκευάστηκε στα τέλη του 19ου αιώνα. Προσαρτημένο στο ναό βρίσκεται ένα ερειπωμένο σήμερα κτίσμα που κατά το παρελθόν στέγαζε το ελαιοτριβείο της Μονής ενώ δίπλα υπήρχε η κούλια, όπου διέμεναν οι μοναχοί. Σύμφωνα με τις πηγές, το συγκεκριμένο κτίσμα ανακαινίσθηκε το 1870 από τον ηγούμενο αρχιμανδρίτη Αμβρόσιο Ραφαηλίδη.
Ιστορία
Ο ναός κατασκευάστηκε στα τέλη του 10ου αιώνα. Ιστορικά η πρώτη πηγή που μας γνωστοποιεί την ύπαρξη της Μονής είναι δύο σημειώματα του 1193, στο Ευαγγέλιο της Μονής Μεγάλου Σπηλαίου όπου αναφέρεται ότι ηγούμενός ήταν ο Μεθόδιος. Ο Κυριακός ο Αγκωνίτης επισκέφθηκε την Άρτα το 1436 και μας πληροφορεί ότι παρακολούθησε τη λειτουργία που έγινε στο ναό της Παναγίας και φιλοξενήθηκε στη μονή. Η Μονή της Κορωνησίας είχε μεγάλη κτηματική περιουσία κυρίως στις ακτές της Αιτωλοακαρνανίας και ιχθυοτροφεία στο Καλογερικό Άρτας ενώ ήταν ιδιαίτερα γνωστή για τα εκτροφεία χελιών που διέθετε στον Αμβρακικό κόλπο, εξαιτίας των οποίων οι μοναχοί δέχονταν απειλές από τους κατοίκους της Βόνιτσας. Αναφέρεται επιστολή του Πατριάρχη Ιερεμία Α΄, το 1530, προς τον επίσκοπο Βονίτσης, με την οποία έδινε εντολή να μην παρενοχλούν τους μοναχούς της Κορωνησίας.
Το 1603, ο Σουλτάνος Μουράτ απέστειλε ορισμό προς τον αρχηγό της σημαίας της Ακαρνανίας και τους καδήδες Άρτας, Αγίας Μαύρας και Βόνιτσας και ζήτησε να παύσουν οι στρατιωτικές αρχές να ενοχλούν τους μοναχούς και να σεβαστούν την περιουσία της μονής στο Μυρτάρι της Βόνιτσας. Το 1670 ανακαινίσθηκε ριζικά από τον ιερομόναχο Ευγένιο από τους Κωστακιούς, ο οποίος πήγε στο μοναστήρι της Κορωνησίας και έχτισε τα κελιά της μονής και συγκέντρωσε τους μοναχούς. Το 1860 η Οθωμανική κυβέρνηση έχτισε, για την προστασία των ιχθυοτροφείων της Μονής, ένα μικρό φρούριο, την Κούλια της Κορωνησίας. Το 1918 η Μονή Κορωνησίας σταμάτησε να λειτουργεί ως μοναστήρι και έγινε μετόχι του μοναστηριού του Προφήτη Ηλία στα Ηλιοβούνια Πρέβεζας και μετατράπηκε σε ενοριακό ναό. Το 1969 με υπουργική απόφαση ο ναός ανακηρύχθηκε διατηρητέο μνημείο.
Εξωτερικοί σύνδεσμοι
Μονὴ Γενεσίου της Θεοτόκου Κορωνησια Κατηγορία:Βυζαντινές εκκλησίες στην Ήπειρο
Μιχάλης Μανούσκος
Ο Αντιναύαρχος Μιχάλης Μανούσκος (1895 –11 Δεκεμβρίου 1952 ) ήταν Έλληνας στρατιωτικός και πολιτικός, δήμαρχος Πειραιά, από τους ιδρυτές και πρώτος πρόεδρος του αθλητικού σωματείου της πόλης, Ολυμπιακός.
Βιογραφικά στοιχεία
Υπήρξε σημαντική προσωπικότητα της πόλεως του Πειραιά, βιομήχανος στο επάγγελμα. Υπήρξε μαζί με τον Νότη Καμπέρο ιδρυτής του Ολυμπιακού, στο όνομα του οποίου προσέθεσε το «Σύνδεσμος Φιλάθλων Πειραιώς». Διετέλεσε πρώτος πρόεδρός του (1925–1928), χρημάτισε δε άλλες δύο φορές πρόεδρος (1937–1939, 1945–1950). Το 1938 διορίστηκε από την κυβέρνηση Μεταξά δήμαρχος Πειραιά, θέση στην οποία παρέμεινε μέχρι το 1941. Παραιτήθηκε από τα καθήκοντά του λίγο μετά τη γερμανική εισβολή του Απριλίου 1941, αρνούμενος να συνεργαστεί με τους Γερμανούς κατακτητές.
Απεβίωσε σε ηλικία 57 ετών την 11η Δεκεμβρίου 1952, τρίτο στέλεχος της ιστορίας του Ολυμπιακού εντός 8 εβδομάδων έπειτα από τους Φίλιππο Κουράντη στις 17 Οκτωβρίου και Γιάννη Ανδριανόπουλο στις 6 Νοεμβρίου.
Μουσική βιομηχανία
Η μουσική βιομηχανία με τη μορφή που τη γνωρίζουμε σήμερα διαμορφώθηκε στα μέσα του 20ου αιώνα, όταν οι ηχογραφήσεις αντικατέστησαν τις παρτιτούρες ως το σημαντικότερο παράγοντα του χώρου: στον εμπορικό κόσμο, οι άνθρωποι ξεκίνησαν να χρησιμοποιούν τον όρο «βιομηχανία ηχογραφήσεων» ως συνώνυμο της «μουσικής βιομηχανίας». Από κοινού με τις πολυάριθμες θυγατρικές τους, το μεγαλύτερο μερίδιο της αγοράς αυτής ελέγχεται από τρεις μεγάλες πολυεθνικές επιχειρήσεις: το γαλλικής ιδιοκτησίας Universal Music Group, την ιαπωνικής ιδιοκτησίας Sony Music Entertainment και το αμερικανικό Warner Music Group. Την πρωτοκαθεδρία στις ζωντανές εμφανίσεις καλλιτεχνών κατέχει η Live Nation, ο μεγαλύτερος προωθητής και ιδιοκτήτης μουσικών χώρων. Η Live Nation είναι πρώην θυγατρική της Clear Channel Communications, του μεγαλύτερου ιδιοκτήτη ραδιοφωνικών σταθμών στις Ηνωμένες Πολιτείες. Η Creative Artists Agency είναι μια από τις μεγαλύτερες επιχειρήσεις μάνατζμεντ.
Η μουσική βιομηχανία βρίσκεται εν μέσω ραγδαίων αλλαγών εξαιτίας της μαζικοποίησης της ψηφιακής διανομής της μουσικής. Αυτό φαίνεται ευκρινώς στις συνολικές πωλήσεις μουσικής παγκοσμίως: από το 2000, οι πωλήσεις ηχογραφημένης μουσικής έχουν πέσει αξιοσημείωτα, ενώ οι ζωντανές παραστάσεις έχουν αποκτήσει μεγαλύτερη σημασία. Ο μεγαλύτερος λιανέμπορος μουσικής σήμερα είναι ψηφιακός: το iTunes Store της Apple Inc. Οι δύο μεγαλύτερες επιχειρήσεις της μουσικής βιομηχανίας είναι η Universal Music Group (ηχογράφηση) και η Sony/ATV Music Publishing (διανομέας). Οι Universal Music Group, Sony BMG, EMI Group και Warner Music Group είναι γνωστές ως οι «τέσσερις μεγάλοι» της βιομηχανίας. Οι υπόλοιπες εταιρίες χαρακτηρίζονται ως «ανεξάρτητες εταιρίες».
Διαθήκη του Αβραάμ
Η Διαθήκη Αβραάμ είναι ένα απόκρυφο βιβλίο της Παλαιάς Διαθήκης. Η Διαθήκη Αβραάμ είναι διαφορετικό βιβλίο από την Αποκάλυψη Αβραάμ. Και τα δύο είναι απόκρυφα βιβλία της Παλαιάς Διαθήκης. Η Διαθήκη Αβραάμ αναφέρεται στο θάνατο του Αβραάμ. Ήταν γραμμένη στα Ελληνικά στον πρώτο ή δεύτερο αιώνα μ.Χ. Κάποιοι υποστηρίζουν ότι το πρωτότυπο κείμενο ήταν αρχικά γραμμένο στα εβραϊκά ή αραμαϊκά και μεταφράστηκε στα Ελληνικά. Σχετίζεται ως προς το περιεχόμενό του με τη Διαθήκη Ισαάκ και τη Διαθήκη Ιακώβ. Η Διαθήκη Αβραάμ έχει περισσότερο ψυχαγωγικό ενδιαφέρον παρά κάποιο θεολογικό σκοπό. Σύμφωνα με το κείμενο οι άνθρωποι πρέπει να κάνουν καλές πράξεις. Κατά τη διαδικασία της κρίσεως δεν γίνονται διακρίσεις μεταξύ των ανθρώπων, οι οποίοι κρίνονται ανάλογα με τις καλές και κακές πράξεις τους. Όταν υπερτερούν οι καλές πράξεις οι άνθρωποι πηγαίνουν στον παράδεισο, ενώ όταν υπερτερούν οι κακές πηγαίνουν στην κόλαση.
Περιεχόμενο
Ο αρχάγγελος Μιχαήλ ύστερα από εντολή του Θεού επισκέφθηκε τον Αβραάμ, όταν πλησίαζε η ώρα του θανάτου του Αβραάμ, για να προετοιμαστεί ο Αβραάμ για τον επερχόμενο θάνατό του. Ο Αβραάμ τον φιλοξένησε αλλά αρνήθηκε να πεθάνει. Ο Αβραάμ παρακάλεσε τον Μιχαήλ να μπορέσει να δει όλο τον κόσμο προτού πεθάνει. Ο Αβραάμ έπειτα με τη βοήθεια αγγέλων ταξίδεψε στους ουρανούς, όπου είδε διάφορα οράματα. Ο Αβραάμ αγανάκτησε όταν είδε φοβερά εγκλήματα, που έγιναν από ανθρώπους, και ζήτησε από τον αρχάγγελο Μιχαήλ να τιμωρηθούν με θάνατο αυτοί οι άνθρωποι. Ο αρχάγγελος Μιχαήλ πραγματοποίησε αυτή την επιθυμία του Αβραάμ. Έπειτα ο Αβραάμ μαζί με τον αρχάγγελο Μιχαήλ πήγαν στον παράδεισο. Εκεί ο Αβραάμ είδε δύο πύλες, μία μικρή και μία μεγάλη. Αντιλήφθηκε ότι μέσα από τη μεγάλη πύλη διέρχονται οι ψυχές των αμαρτωλών, ενώ από τη μικρή πύλη διέρχονται οι ψυχές των δικαίων, που τελικά πηγαίνουν στον παράδεισο. Ο Αβραάμ παρακολούθησε τη διαδικασία της κρίσεως των ψυχών των ανθρώπων. Σε ένα τραπέζι ήταν απλωμένο ένα βιβλίο με μήκος δέκα πήχεις και πάχος πέντε πήχεις, στο οποίο είναι καταγεγραμμένες όλες οι καλές και κακές πράξεις των ανθρώπων από δύο αγγέλους. Οι άγγελοι υπολογίζουν, αν οι καλές πράξεις είναι περισσότερες από τις κακές, έτσι ώστε οι άνθρωποι να πάνε στον παράδεισο. Διαφορετικά οι άνθρωποι πρέπει να οδηγηθούν στην κόλαση. Βοηθός στην διαδικασία της κρίσεως παρουσιάζεται ο Ενώχ. Οι άγγελοι πρέπει να εξακριβώσουν την βαρύτητα των κακών πράξεων των ανθρώπων. Έπειτα ο Αβραάμ και ο αρχάγγελος Μιχαήλ επέστρεψαν στη γη. Η Σάρα πέθανε και ο Αβραάμ έπεισε τον αρχάγγελο Μιχαήλ να πάει στο παράδεισο και να πει στο Θεό τι συνέβη. Ο Θάνατος διατάχθηκε να εμφανιστεί ενώπιον του Αβραάμ μεταμφιεσμένος σε έναν όμορφο άγγελο. Όταν ο άγγελος είπε στον Αβραάμ ότι ήρθε να πάρει την ψυχή του, ο Αβραάμ αρνήθηκε να πάει μαζί του. Ο άγγελος του θανάτου είπε στον Αβραάμ ποιος πραγματικά ήταν, αλλά ο Αβραάμ δεν τον πίστεψε και εξέφρασε την επιθυμία να δει την πραγματική του μορφή. Ο άγγελος τότε εμφανίστηκε με την πραγματική του μορφή και επτά χιλιάδες δούλοι του Αβραάμ ξαφνικά πέθαναν. Ο Αβραάμ με προσευχή προς τον Θεό κατάφερε να αναστηθούν οι επτά χιλιάδες δούλοι. Τελικά, ο άγγελος του θανάτου με τέχνασμα (φίλημα του χεριού) επέτυχε να πεθάνει ο Αβραάμ. Η ψυχή του Αβραάμ μεταφέρθηκε στους ουρανούς από τους αγγέλους και το σώμα του ενταφιάστηκε.
Ασημάκης Σκαλτσάς
Ο Ασημάκης Σκαλτσάς ήταν καπετάνιος του 1821.
Βιογραφικά στοιχεία
Η καταγωγή του ήταν από τα Άνω Σουδενά των Καλαβρύτων. Πριν την επανάσταση ήταν αρματολός. Είχε γίνει αρματολός της Επαρχίας Καλαβρύτων ως αντικαταστάτης του περίφημου Θανάση Πετιμεζά, και ήταν έμπιστος του Ασημάκη Ζαΐμη. Ως αρματολός προετοίμασε στρατιώτες και γι' αυτό βρέθηκε έτοιμος με την έναρξη της επανάστασης. Όταν λίγο πριν την επανάσταση φονεύτηκε ο προπορευόμενος Τούρκος συνοδός του Βοεβόδα των Καλαβρύτων Αρναούτογλου στην θέση της "Πλατανιάς", ο Αρναούτογλου γύρισε πίσω στα Καλάβρυτα, περνώντας πρώτα νύχτα από το σπίτι του Σκαλτσά στα Σουδενά, όπου και άφησε δυο μπαούλα πράγματα. Ο Αρναούτογλου εμπιστεύονταν τον Σκαλτσά, διότι ως αρματολός ήταν άνθρωπος της Τουρκικής εξουσίας. Ο Σκαλτσάς όμως μοίρασε τα πράγματα του Αρναούτογλού στους Έλληνες επαναστάτες.
Ο Σκαλτσάς, βοηθούμενος και από τα παιδιά του, Σωτήριο και Γεώργιο, όταν οι Καλαβρυτινοί πήγαν στο Λεβίδι, σταλμένος από τον Χαραλάμπη, πήγε στο χωριό Κακούρι με τους στρατιώτες του. Ο Σκαλτσάς σταθμεύοντας στο Κακούρι συνάθροισε και τους στρατιώτες των γύρω χωριών. Μόλις είδε τους Τούρκους να έρχονται στο Λεβίδι από την Τριπολιτσά για να χτυπήσουν τους Έλληνες, έβαλε φωτιά και ειδοποίησε τους Έλληνες του Λεβιδίου. Ακολούθησε η Μάχη του Λεβιδίου. Μετά τη Μάχη του Λεβιδίου ο Σκαλτσάς βρέθηκε στην Κόρινθο όπου ήταν και ο Αρχιμανδρίτης Φλέσας. Από εκεί πήγε στο Άργος, όπου πολιορκήθηκε στο μοναστήρι με τους λοιπούς Αργείους και τον Παπά Αρσένη Κρέστη από τον Κεχαγιάμπεη.
Αναφορές
Κατηγορία:Αγωνιστές του 1821 Κατηγορία:Αρματολοί
Υπουργείο Αγροτικής Ανάπτυξης και Τροφίμων
Το Υπουργείο Αγροτικής Ανάπτυξης και Τροφίμων (ΥΠ.Α.Α.Τ.) εδρεύει στη Λεωφόρο Αχαρνών 2, στην Αθήνα.
Στις αρμοδιότητές του περιλαμβάνεται, μεταξύ άλλων, η γεωργική και κτηνοτροφική πολιτική, η φυτική και ζωική παραγωγή και η κτηνιατρική δημόσια υγεία (υγειονομική πολιτική).
Ήταν το 11ο στη σειρά τάξης των Υπουργείων, σύμφωνα με απόφαση (ΦΕΚ Β’/1594/ 25-6-2013) του τότε Πρωθυπουργού.
Καταργήθηκε με την κυβέρνηση ΣΥΡΙΖΑ-ΑΝΕΛ τον Ιανουάριο του 2015 και εντάχθηκε στο υπερυπουργείο Παραγωγικής Ανασυγκρότησης, με επικεφαλής τον Παναγιώτη Λαφαζάνη, αναπληρωτή υπουργό τον Ευάγγελο Αποστόλου και υφυπουργό τον Παναγιώτη Σγουρίδη.
Κατά τη δεύτερη διακυβέρνηση ΣΥΡΙΖΑ-ΑΝΕΛ (Σεπτέμβριος του 2015) επανήλθε σε καθεστώς αυτονομίας, με την ίδια ονομασία (Αγροτικής Ανάπτυξης και Τροφίμων) και επικεφαλής τον Ευάγγελο Αποστόλου και αναπληρωτή υπουργό τον Μάρκο Μπόλαρη.
Ήταν μέχρι το 2019 το 14ο και τελευταίο στη σειρά τάξης των Υπουργείων, σύμφωνα με απόφαση (ΦΕΚ Β’ 2076/2015) του πρώην Πρωθυπουργού, Αλέξη Τσίπρα.
Εποπτευόμενοι φορείς
ΕΛΓΑ
Εξωτερικοί σύνδεσμοι
Κατηγορία:Νυν υπουργεία της Ελλάδας * Κατηγορία:Υπουργεία Γεωργίας
Τόνι Γκαούντιο
Βιογραφία
Ως διευθυντής φωτογραφίας συμμετείχε σε αρκετές ταινίες, όπως το Η Ζωή του Εμίλ Ζολά. Επίσης, συμμετείχε στην πρώτη Three-strip Technicolor ταινία της Warner Bros., το God's Country and the Woman. Στην εταιρεία αυτή συμμετείχε και σε άλλες ταινίες όπως το Ο δραπέτης της Σιέρα.
Ο Γκαούντιο είχε συμπάθια στην ηθοποιό Μπέτι Ντέιβις, με την οποία εργάσθηκε σε 11 ταινίες, συμπεριλαμβανομένου τις Χουαρέζ, Το γράμμα, Το μεγάλο ψέμα κ.ά.
Ο Γκαούντιο βραβεύθηκε με το Όσκαρ Καλύτερης Φωτογραφίας, για την ταινία Anthony Adverse, το 1936. Γενικότερα υπήρξε άλλες πέντε φορές υποψήφιος για αυτό το Όσκαρ, για τη δουλειά του στο Hell's Angels, στο Χουαρέζ, Το γράμμα, στο Corvette K-225 και στο A Song to Remember. Επίσης ο Γκαούντιο ήταν ένας από τους ιδρυτές της Αμερικανικής Ένωσης Κινηματογραφιστών, στην οποία διετέλεσε και πρόεδρος μεταξύ 1924 και 1925.
Ο Τόνι Γκαούντιο πέθανε στις 10 Αυγούστου του 1951, και είναι ενταφιασμένος στο νεκροταφείο Hollywood Forever Cemetery, στο Χόλιγουντ, της Καλιφόρνια. Επίσης, κινηματογραφιστής ήταν και ο αδελφός του, ο Γιουτζίν Γκαούντιο, ο οποίος πέθανε το 1920, σε ηλικία 34 ετών.
Εξωτερικοί σύνδεσμοι
Κατηγορία:Αμερικανοί κινηματογραφιστές Κατηγορία:Βραβευμένοι με Όσκαρ Καλύτερης Φωτογραφίας
Wednesday (τηλεοπτική σειρά)
Το Wednesday είναι αμερικανική τηλεοπτική σειρά υπερφυσικής κωμωδίας τρόμου ενηλικίωσης που βασίζεται στον χαρακτήρα Γουένσντεϊ Άνταμς του Τσαρλς Άνταμς. Δημιουργήθηκε από τους Άλφρεντ Γκοφ και Μάιλς Μίλαρ και πρωταγωνιστεί η Τζένα Ορτέγκα ως η Γουένστεϊ, με τους Γκουέντολιν Κρίστι, Ρίκι Λίντχομ, Τζέιμι ΜακΣέιν, Χάντερ Ντούχαν, Πέρσι Χάινς Γουάιτ, Έμα Μάγιερς, Τζόι Σάντεϊ, Τζορτζ Φάρμερ, Ναόμι Τζ. Ογκάγουα, Κριστίνα Ρίτσι, και Μούσα Μοστάφα να εμφανίζονται σε δεύτερους ρόλους. Τέσσερα από τα οκτώ επεισόδια σκηνοθετούνται από τον Τιμ Μπάρτον, ο οποίος είναι επίσης εκτελεστικός παραγωγός. Η σειρά περιστρέφεται γύρω από την Γουένσντεϊ Άνταμς, η οποία προσπαθεί να λύσει ένα μυστήριο για ένα τέρας στο νέο της σχολείο.
Ο Μπάρτον είχε προηγουμένως προσεγγιστεί για να σκηνοθετήσει την ταινία του 1991 και συμμετείχε σε μια ακυρωμένη ταινία κινουμένων σχεδίων The Addams Family. Τον Οκτώβριο του 2020, αναφέρθηκε ότι θα διευθύνει μια τηλεοπτική σειρά, η οποία αργότερα ανακοινώθηκε ότι θα είναι σειρά του Netflix. H Ρίτσι, η οποία είχε υποδυθεί τον ομώνυμο χαρακτήρα στην ταινία του 1991 και στη συνέχειά της το 1993, ζήτησε από τον Μπάρτον να συμμετάσχει στην σειρά σε δεύτερο ρόλο. Τα γυρίσματα ξεκίνησαν τον Σεπτέμβριο του 2021 στη Ρουμανία και ολοκληρώθηκαν τον Μαρτίου 2022.
Το Wednesday έκανε πρεμιέρα στις 16 Νοεμβρίου 2022 και κυκλοφόρησε στο Netflix στις 23 Νοεμβρίου με κυρίως θετικές κριτικές από κριτικούς, οι οποίοι επαίνεσαν την ερμηνεία της Ορτέγκα. Μέσα σε τρεις εβδομάδες από την κυκλοφορία του, έγινε η δεύτερη πιο προβλεπόμενη αγγλόφωνη σειρά του Netflix. Έλαβε δύο υποψηφιότητες για Χρυσή Σφαίρα: Καλύτερης Τηλεοπτικής Σειράς – Μιούζικαλ ή Κωμωδίας και Καλύτερης Γυναικείας Ερμηνείας – Τηλεοπτικής Σειράς Μιούζικαλ ή Κωμωδίας για την Ορτέγκα. Τον Ιανουάριο του 2023, η σειρά ανανεώθηκε για δεύτερη σεζόν.
Γουίλιαμ Ντίτερλε
Ο Γουίλιαμ Ντίτερλε (γερμανικά: William Dieterle, 15 Ιουλίου 1893 - 9 Δεκεμβρίου 1972) ήταν Γερμανός σκηνοθέτης και ηθοποιός, ο οποίος την περισσότερη καριέρα του την πέρασε στο Χόλιγουντ. Το 1937 ήταν υποψήφιος για Όσκαρ Καλύτερης Σκηνοθεσίας για την ταινία του Η ζωή του Εμίλ Ζολά.
Εξωτερικοί σύνδεσμοι
Κατηγορία:Γερμανοί σεναριογράφοι Κατηγορία:Αμερικανοί παραγωγοί ταινιών Κατηγορία:Γερμανοί συγγραφείς Κατηγορία:Αμερικανοί άνδρες ηθοποιοί βωβών ταινιών Κατηγορία:Γερμανοί άνδρες ηθοποιοί κινηματογράφου Κατηγορία:Γερμανοί άνδρες ηθοποιοί βωβών ταινιών Κατηγορία:Αμερικανοί άνδρες ηθοποιοί κινηματογράφου Κατηγορία:Γερμανοί σκηνοθέτες κινηματογράφου Κατηγορία:Αμερικανοί σκηνοθέτες κινηματογράφου
Τότο Κουτούνιο
Παραπομπές
Κατηγορία:Ιταλοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με την Ιταλία Κατηγορία:Διαγωνισμός Τραγουδιού Eurovision 1990 Κατηγορία:Διαγωνισμός Τραγουδιού Eurovision 1991 Κατηγορία:Συμμετέχοντες στη Eurovision Κατηγορία:Ιταλοί μουσικοί Κατηγορία:Ποπ μουσικοί Κατηγορία:Νικητές Διαγωνισμού Τραγουδιού Eurovision
Εκ γενετής ομιλητές της Εσπεράντο
Οι Εκ γενετής ομιλητές της Εσπεράντο (γνωστοί επίσης και ως denaskuloj [ντενασκούλοϊ] στα εσπεράντο) μεγαλώνουν μέσα σε οικογένειες, στις οποίες χρησιμοποιούνται τα  Εσπεράντο  (καθώς και άλλες γλώσσες). Συνήθως ένας από τους γονείς επιλέγει να χρησιμοποιήσει τα Εσπεράντο ως κύρια γλώσσα στην επικοινωνία με το παιδί, το οποίο μαθαίνει τη γλώσσα με τον ίδιο τρόπο που άλλα παιδιά μαθαίνουν τις μητρικές τους γλώσσες (μερικές φορές αυτόν τον ρόλο αναλαμβάνει επίσης ένα άλλο μέλος της οικογένειας, για παράδειγμα η γιαγιά). Συνήθως αυτά τα παιδιά γίνονται εκ γενετής δίγλωσσα, τρίγλωσσα ή και ακόμα πολύγλωσσα. Επίσης συμβαίνει, οι γονείς να χρησιμοποιούν την Εσπεράντο μεταξύ τους, ενώ κάνουν χρήση άλλης γλώσσας στην συνομιλία τους με το παιδί. Τότε το παιδί, που σίγουρα θέλει να καταλαβαίνει κι εκείνα, που οι γονείς λένε μεταξύ τους, μαθαίνει τις περισσότερες φορές τουλάχιστον να κατανοεί τα Εσπεράντο.
Κατηγορία:Εσπεράντο Κατηγορία:Γλωσσολογικά φαινόμενα
Λίμνη Εσπέχο
Η λίμνη Εσπέχο (Espejo, «Λίμνη καθρέφτης» στα ισπανικά) είναι μια λίμνη τεκτονικής προέλευσης από παγετώνες που βρίσκεται στη νότια επαρχία Νεουκέν της Αργεντινής. Η λίμνη βρίσκεται κοντά στην πόλη Βίγια Λα Ανγκοστούρα, στη διαδρομή που είναι γνωστή ως Δρόμος των Επτά Λιμνών.
Το όνομά της αναφέρεται στα καθαρά και ήσυχα νερά της, τα οποία αντανακλούν το τοπίο σαν καθρέφτης. Η λίμνη τροφοδοτείται από πολυάριθμα ρυάκια που φέρνουν το χιόνι και το λιώσιμο των πάγων από τα κοντινά βουνά. Οι όχθες της λίμνης εναλλάσσονται μεταξύ παραλιών με ηφαιστειακή άμμο, βούρλα και βραχώδη τοιχώματα.
Μεταξύ των πιο συνηθισμένων δραστηριοτήτων στην περιοχή είναι η ορεινή ποδηλασία, το αθλητικό ψάρεμα, η ιστιοσανίδα, η πεζοπορία και η οδήγηση BMX. αριστερά|μικρογραφία|Η νότια όχθη της λίμνης Εσπέχο φαίνεται από την εθνική οδό 231.
Παραπομπές
Κατηγορία:Λίμνες της Αργεντινής
Μεγάλη Επιχείρηση της Βαρσοβίας
μικρογραφία|350x350εσ|Οι Εβραίοι φορτώνονται σε τρένα στην Umschlagplatz στη Βαρσοβία κατά τη διάρκεια της Γερμανικής κατοχής της Πολωνίας. Μεγάλη Επιχείρηση (Große Aktion) ήταν η κωδική ονομασία για τη μεταγωγή και τη μαζική δολοφονία Εβραίων από το Γκέτο της Βαρσοβίας, που ξεκίνησε στις 22 Ιουλίου 1942, στη διάρκεια του Β΄ Παγκοσμίου Πολέμου. Κατά τη διάρκεια της επιχείρησης οι Εβραίοι συγκεντρώνονταν δίπλα στο σιδηροδρομικό σταθμό και μεταφέρονταν με τρένα στο Στρατόπεδο εξόντωσης Τρεμπλίνκα.
Ο μεγαλύτερος αριθμός των Εβραίων της Βαρσοβίας μεταφέρθηκε για θανάτωση στην Τρεμπλίνκα κατά την περίοδο μεταξύ των εβραϊκών διακοπών Τίσα Μπε'άβ (23 Ιουλίου) και Γιομ Κιπούρ (21 Σεπτεμβρίου) το 1942. Το κέντρο μαζικής δολοφονίας, 80 χιλιόμετρα βορειοανατολικά της Βαρσοβία ς, είχε ολοκληρωθεί μόνον λίγες εβδομάδες νωρίτερα και ήταν ειδικά σχεδιασμένο για την υλοποίηση της Τελικής Λύσης. Η Τρεμπλίνκα ήταν εξοπλισμένη με θαλάμους αερίων που έμοιαζαν με απλές ντουζιέρες για την «εξολόθρευση» πολλών ατόμων. Με επικεφαλής τον Αρχηγό SS, Ταξίαρχο (Brigadeführer) Οντίλο Γκλομπότσνικ, η εκστρατεία με την ονομασία Επιχείρηση Ράινχαρντ έγινε το κρίσιμο μέρος του Ολοκαυτώματος στην κατεχόμενη Πολωνία.
Ιστορικό
Σημείο καμπής της ζωής στο Γκέτο της Βαρσοβίας ήταν η 18η Απριλίου 1942, κατά την οποία ξεκίνησε ένα νέο κύμα μαζικών εκτελέσεων από τα SS.
Μεταγωγές
Στις 19 Ιουλίου 1942, ο αρχηγός των SS Χάινρχ Χίμλερ διέταξε τον Φρίντριχ-Βίλχελμ Κρύγκερ, τον Aνώτερο Αρχηγός SS και Αστυνομίας που ήταν υπεύθυνος για τη περιοχή του Γενικού Κυβερνείου της Πολωνίας, να πραγματοποιήσει την «επανεγκατάσταση ολόκληρου του εβραϊκού πληθυσμού της γενικής κυβέρνησης έως τις 31 Δεκεμβρίου 1942». Τρεις μέρες αργότερα, στις 22 Ιουλίου 1942, τα γερμανικά SS, με επικεφαλής τον «Επίτροπο επανεγκατάστασης» Sturmbannführer (Ταγματάρχης) Χέρμαν Χέφλε, κάλεσαν τη συνεδρίαση του Εβραϊκού Συμβουλίου του Γκέτο στο Γιούντενρατ και ενημέρωσαν τον ηγέτη του, Άνταμ Τσερνιάκουφ, σχετικά με το σχέδιο της «επανεγκατάστασης στην Ανατολή». Ο Τσερνιάκουφ, ο οποίος αυτοκτόνησε αφού έμαθε για το σχέδιο, αντικαταστάθηκε από τον Μαρκ Λιχτενμπάουμ. Ο πληθυσμός του Γκέτο δεν ενημερώθηκε για την πραγματική κατάσταση. Μόνο στα τέλη του 1942 κατάλαβαν ότι οι απελαυμένοι, που εποπτεύονταν από την εβραϊκή αστυνομία του γκέτο, έφταναν στο στρατόπεδο θανάτου της Τρεμπλίνκα και όχι με σκοπό την επανεγκατάσταση.
Κατά τη διάρκεια των δύο μηνών του καλοκαιριού του 1942, περίπου 254.000 - 265.000 κρατούμενοι του γκέτο, άνδρες, γυναίκες και παιδιά, στάλθηκαν στην Τρεμπλίνκα και εξοντώθηκαν εκεί (ή τουλάχιστον 300.000 από διαφορετικούς λογαριασμούς, ενδεχομένως, με τη συμπερίληψη της καταστροφής του Γκέτο). Ο απόλυτος αριθμός θανάτων των Εβραίων κατοίκων του Γκέτο κατά τη διάρκεια της επιχείρησης αυτής ,θα ήταν δύσκολο να συγκριθεί ακόμη και με εκείνον κατά τη εκκαθάριση του Γκέτο την άνοιξη του επόμενου έτους ,κατά τη διάρκεια και μετά την εξέγερση του Γκέτο, όταν σκοτώθηκαν περίπου 50.000 άνθρωποι. Η Μεγάλη Επιχείρηση είχε ως αποτέλεσμα το θάνατο πέντε φορές περισσότερων θυμάτων. Η πραγματική εξάλειψη του Εβραϊκού πληθυσμού της Βαρσοβίας επετεύχθη στη διάρκεια της επιχείρησης αυτής του καλοκαιριού του 1942 και όχι όταν καταστράφηκε το Γκέτο ολοσχερώς. μικρογραφία|244x244εσ|Γκέτο της Βαρσοβίας. Εβραίοι περιμένουν στην Umschlagplatz τη μεταγωγή τους στο στρατόπεδο εξόντωσης Τρεμπλίνκα Για οκτώ εβδομάδες οι σιδηροδρομικές μεταγωγές Εβραίων στην Τρεμπλίνκα συνεχίστηκαν χωρίς διακοπή: 100 άτομα σε ένα φορτηγό βαγόνι για βοοειδή, 5.000 έως 6.000 καθημερινά, συμπεριλαμβανομένων ασθενών νοσοκομείων και παιδιών από ορφανοτροφεία. Ο Γιάνους Κόρτσακ, διάσημος εκπαιδευτικός, πήγε μαζί τους τον Αύγουστο του 1942. Τού δόθηκε η ευκαιρία να ξεφύγει από τις απελάσεις από Πολωνούς φίλους και θαυμαστές, αλλά επέλεξε αντ' αυτού να μοιραστεί τη μοίρα του λαού του. Κατά την άφιξή τους στην Τρεμπλίνκα, τα θύματα απογυμνώθηκαν από τα ρούχα τους και κατευθύνθηκαν σε έναν από τους δέκα θαλάμους που φαίνονταν ως ντουζιέρες. Εκεί δολοφονήθηκαν σε ομάδες των 200 με τη χρήση αερίου μονοξειδίου (το Zyklon B εισήχθη στο Άουσβιτς λίγο αργότερα). Τον Σεπτέμβριο του 1942, δημιουργήθηκαν νέοι θάλαμοι αερίου στην Τρεμπλίνκα, οι οποίοι θα μπορούσαν να σκοτώσουν έως και 3.000 άτομα σε μόλις 2 ώρες. Απαγορεύτηκε σε πολίτες να πλησιάζουν την περιοχή.
Το τραγικό τέλος του Γκέτο δεν θα μπορούσε να αλλάξει, αλλά ο δρόμος προς αυτό θα μπορούσε να ήταν διαφορετικός υπό έναν ισχυρότερο ηγέτη. Δεν υπάρχει αμφιβολία ότι αν η εξέγερση του γκέτο της Βαρσοβίας είχε πραγματοποιηθεί τον Αύγουστο με Σεπτέμβριο 1942, όταν υπήρχαν ακόμη 300.000 Εβραίοι, οι Γερμανοί θα είχαν πληρώσει πολύ υψηλότερο τίμημα. - David J. Landau
Ανατολική Αφρική
Η Αίγυπτος και το Σουδάν αν και αποτελούν τμήμα του βορειοανατολικού μέρους της ηπείρου, θεωρούνται κομμάτι της Βορείου Αφρικής.
Μεγάλη Επιχείρηση της Βαρσοβίας
Μεταγωγές
Πολλοί από τους εναπομείναντες Εβραίους στο Γκέτο της Βαρσοβίας αποφάσισαν να πολεμήσουν και πολλοί βοηθήθηκαν από την πολωνική αντίσταση. Ο Εβραϊκός Οργανισμός Καταπολέμησης (πολωνικά αρχικά: ŻOB, εβραϊκά: הארגון היהודי הלוחם) ιδρύθηκε τον Οκτώβριο του 1942 και ανέλαβε δράσεις αντίστασης σε μελλοντικές απελάσεις. Διευθύνθηκε από τον 24χρονο Mordechai Anielewicz. Εν τω μεταξύ, ο πολωνικός εγχώριος στρατός, ο Στρατός της Πατρίδας, άρχισε να μεταφέρει λαθραία όπλα, πυρομαχικά και προμήθειες στο Γκέτο για την επερχόμενη εξέγερση. Ο ταγματάρχης Φέρντιναντ φον Ζάμερν-Φράνκενεγκ απαλλάχθηκε από τα καθήκοντα του από τον Χίμλερ στις 17 Απριλίου 1943 και αντικαταστάθηκε από τον Αρχηγό SS και Αστυνομίας Γιούργκεν Στρόοπ. Ο Στρόοπ ανέλαβε γιατί ο προηγούμενος είχε αποτύχει σε μία επίθεση εναντίον των αντιστασιακών του Γκέτο.
Ανατολική Αφρική
Παραπομπές
Κατηγορία:Περιοχές της Αφρικής
Μεγάλη Επιχείρηση της Βαρσοβίας
Μεταγωγές
Ο Φέρντιναντ φον Ζάμερν-Φράνκενεγκ, υπεύθυνος για τη Μεγάλη Επιχείρηση, απορρίφθη από τον Χίμλερ στις 24 Απριλίου 1943 για την ανικανότητά του και στάλθηκε στην Κροατία, όπου πέθανε σε κομματική ενέδρα. Στον Στρόοπ απονεμήθηκε ο Σιδηρούς σταυρός πρώτης τάξης από τον αρχηγό της Ανώτατης Στρατιωτικής Διοίκησης Βίλχελμ Κάιτελ για την «αποστολή δολοφονίας». Μετά τον πόλεμο, ο Στρόοπ δικάστηκε για εγκλήματα πολέμου από τους Αμερικανούς, καταδικάστηκε σε θάνατο αλλά η εκτέλεση του δεν πραγματοποιήθηκε. Αντ' αυτού, παραδόθηκε στις πολωνικές αρχές για επανεκδίκαση. Καταδικάστηκε και πάλι σε θάνατο στην Πολωνία και εκτελέστηκε στον τόπο του Γκέτο της Βαρσοβίας στις 8 Σεπτεμβρίου 1951.
== Χρονοδιάγραμμα των γεγονότων ==
Παραπομπές
Κατηγορία:Ολοκαύτωμα στην Πολωνία
Φοινικούντα
Η Φοινικούντα ή Φοινικούδα ή ο Φοινικούντας, αναφερόμενος επίσημα ως ο Φοινικούς και παλαιότερα ως η Ταβέρνα ή η Παραλία Λαχανάδας, είναι παραθαλάσσιος οικισμός κοντά στη Μεθώνη και υπάγεται διοικητικά στον Δήμο Πύλου - Νέστορος, του Νομού Μεσσηνίας.
Η Φοινικούντα είναι σήμερα ένα μεγάλο ψαροχώρι στην ομώνυμη παραλία, με σημαντική τουριστική ανάπτυξη και βρίσκεται νότια της Λαχανάδας, της οποίας αποτελεί το επίνειο (=λιμάνι). Είναι κτισμένη μαζί με την γειτονική της Λούτσα στη δυτική γωνία της βάσης ενός νοητού ισοσκελούς τριγώνου, στραμμένου προς τον Νότο, που σχηματίζει το Ακρωτήριο Ακρίτας (γνωστό και ως Κάπο – Γκάλο ή Καβογάλο).
Τοποθεσία
Η Φοινικούντα βρίσκεται νοτιοανατολικά της Μεθώνης, από την οποία απέχει περίπου 10 χιλιόμετρα, νοτιοδυτικά της Πύλου, από την οποία απέχει περίπου 20 χιλιόμετρα και δυτικά της Κορώνης, από την οποία απέχει περίπου 18,5 χιλιόμετρα. Βρίσκεται πάνω στη 13η Επαρχιακή Οδό Χαρακοπιού - Μεθώνης, έχει υψόμετρο 0,5 μέτρα και βρέχεται από τη θάλασσα. Κοντά στη Φοινικούντα βρίσκονται επίσης, προς τα βόρειά της η Λαχανάδα, σε απόσταση 2 περίπου χιλιομέτρων, προς τα ανατολικά της, η Υάμεια στα 7 χιλιόμετρα, το Ακριτοχώρι στα 4 χιλιόμετρα και η Λούτσα σε απόσταση 2 περίπου χιλιομέτρων και προς τα δυτικά της ο Ανεμόμυλος, ο οποίος απέχει μόλις 850 περίπου μέτρα.
Ιστορία
left|thumb|250px|Πανοραμική άποψη της Φοινικούντας από τα ανατολικά. Η περιοχή του χωριού, έχει μακρόχρονη ιστορία που ακολουθεί την ιστορία της Μεσσηνίας και της ευρύτερης περιοχής τόσο της Μεθώνης, όσο και της Πυλίας. Κατά την αρχαιότητα, ήταν τμήμα του βασιλείου του Νέστορα, της αρχαίας Πύλου. Υποστηρίζεται από ερευνητές, ότι ιδρύθηκε από τους Φοίνικες που αποίκησαν τα παράλια της Πελοποννήσου στο σημείο αυτό, αν και δεν συμφωνούν όλοι με αυτήν την εκτίμηση. Στο νεότερο παρελθόν ήταν μικρό ψαροχώρι που ιδρύθηκε, τουλάχιστον από τα μέσα του 19ου αιώνα, και σύμφωνα με την τοπική παράδοση, τη δεκαετία του 1840, από κάτοικους της κοντινής Λαχανάδας, οι οποίοι ήταν πρόσφυγες από την Κρήτη. Αρχικά ονομάζονταν "Ταβέρνα" (1879-1928), λόγω της ταβέρνας, που υπήρχε εκεί. Η ταβέρνα αυτή είναι γνωστή με βάση την τοπική παράδοση ως η «Ταβέρνα του Μπαγάσα» (Παναγόπουλου), ο οποίος θεωρείται ότι ήταν και ο πρώτος κάτοικος του χωριού. Το 1928 μετονομάστηκε προσωρινά σε "Παραλία Λαχανάδας" (1928-1930), ενώ το 1930 έλαβε την σημερινή της ονομασία ως ο "Φοινικούς". Τις τελευταίες δεκαετίες έχει εξελιχθεί σε ένα από τα σημαντικότερα τουριστικά θέρετρα της Μεσσηνίας, εκμεταλλευόμενη κυρίως το γεγονός πως περιβάλλεται από μεγάλες αμμουδερές παραλίες. Η περιοχή έχει αναπτύξει τα τελευταία χρόνια πλήρη τουριστική υποδομή, διαθέτοντας πολυάριθμα ενοικιαζόμενα δωμάτια και ξενοδοχεία, πέντε κάμπινγκ και έναν μεγάλο αριθμό εστιατορίων, καφετεριών και τουριστικών καταστημάτων. αριστερά|μικρογραφία|250x250εσ|Το λιμάνι Φοινικούντας
Ο Φοινικούς Λιμήν
Μπροστά από τη Φοινικούντα και τη γειτονική της Λούτσα βρισκόταν, κατά την αρχαιότητα, ο "Φοινικούς λιμήν", τον οποίο αναφέρει ο Παυσανίας στα «Μεσσηνιακά» του.
Διοικητική ιστορία
Η Ταβέρνα προσαρτήθηκε επίσημα, το 1889, στον παλαιό Δήμο Μεθώνης, όπου και παρέμεινε ως το 1912 που ο δήμος καταργήθηκε. Το 1912 η Ταβέρνα προσαρτάται στην Κοινότητα Λαχανάδας, με έδρα την Λαχανάδα. Στην κοινότητα αυτή προσαρτήθηκε επίσης ο οικισμός Γρυζόκαμπος. Η Ταβέρνα, το 1928, μετονομάσθηκε αρχικά σε Παραλία Λαχανάδας. Ένα μόλις χρόνο μετά, το 1929, ο οικισμός αποσπάται από την Κοινότητα Λαχανάδας και ορίζεται ως έδρα της Κοινότητας Παραλίας Λαχανάδας, ενώ δυο χρόνια μετά, το 1930, η Παραλία Λαχανάδας και η Κοινότητα Παραλίας Λαχανάδας μετονομάζονται εκ νέου, ως ο Φοινικούς και η Κοινότητα Φοινικούντος αντίστοιχα. Το 1957 αποσπάται από την Κοινότητα Λαχανάδας και προσαρτάται στην Κοινότητα Φοινικούντος και ο Γριζόκαμπος, ενώ σταδιακά το 1961 αναγνωρίζεται και προσαρτάται στην Κοινότητα Φοινικούντος ο οικισμός της νήσου Σχίζας και στη συνέχεια το 1971 ο οικισμός της Λούτσας. Το χωριό παρέμεινε ως οικισμός και έδρα της Κοινότητας Φοινικούντος, με τις αλλαγές στις ονομασίες, από το 1929 ως το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», ο Φοινικούς υπήχθη στον κατηργημένο Δήμο Μεθώνης, ως το 2010. Από το 2011, μετά τις νέες αλλαγές του σχεδίου «Καλλικράτης» ο Φοινικούς ανήκει πλέον στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων Δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων. Ο Φοινικούς σήμερα είναι οικισμός και έδρα της Κοινότητας Φοινικούντας του Δήμου Πύλου-Νέστορος, στην οποία υπάγονται επίσης οι εξής οικισμοί: Ο Ανεμόμυλος, ο Γριζόκαμπος, η Λούτσα, τα Χουνάκια, καθώς και τα ακατοίκητα σήμερα νησιά της Αγία Μαριανής ή Αγίας Μαρίνας και της Σχίζας.
Κάτοικοι
Ο οικισμός, με βάση την Απογραφή του 2011, έχει 592 μόνιμους κατοίκους, οι οποίοι απασχολούνται σε διάφορες αγροτικές εργασίες, την αλιεία, το εμπόριο και τον τουρισμό. Επισήμανση: Σύμφωνα με την απογραφή του 1879 οι οικισμοί Λαχανάδα και Ταβέρνα (σήμερα η Φοινικούντα), οι οποίοι απογράφηκαν τότε μαζί, είχαν συνολικά 341 κατοίκους.
Κτίρια – εκδηλώσεις – αξιοθέατα
thumb|right|250px|Ο Ιερός Ναός της [[Κοίμηση της Θεοτόκου|Κοιμήσεως της Θεοτόκου της Φοινικούντας.]] left|thumb|250px|Άποψη της Φοινικούντας από τα βορειοδυτικά. Εκτός από τα παραδοσιακά σπίτια, την κεντρική πλατεία, τα μαγαζιά - καταστήματα με τουριστικά και άλλα είδη, τις ταβέρνες, τις καφετέριες και τα λοιπά κέντρα διασκέδασης και αναψυχής στην παραλιακή οδό, το χωριό υπάρχει το παλαιό κτίριο του Δημοτικού Σχολείου, το οποίο ιδρύθηκε το 1925. Από τον Απρίλιο του 1941 και κατά τη διάρκεια της Κατοχής το οίκημα του Σχολείου επιτάχθηκε από τους Ιταλούς, οι οποίοι εγκατέστησαν εκεί μικρή φρουρά, ενώ παράλληλα ως διδακτήριο χρησιμοποιήθηκε το σπίτι του ''Κ. Σαρδέλλη''. Πολιούχος και προστάτιδα της Φοινικούντας είναι η Παναγία Τριχερούσα. Στη Φοινικούντα υπάρχει επίσης η μεγάλη εκκλησία της, ο Ιερός Ναός της Κοιμήσεως της Θεοτόκου, ο οποίος υπάγεται στην Ιερά Μητρόπολη Μεσσηνίας και γιορτάζεται τον Δεκαπενταύγουστο με διάφορες εκδηλώσεις. Στο μικρό λιμανάκι της Φοινικούντας δένουν επίσης βάρκες, αλιευτικά και εκδρομικά σκάφη. Γενικά η ευρύτερη περιοχή της Φοινικούντας έχει ανεπτυγμένη τουριστική υποδομή, με μεγάλο αριθμό ξενοδοχείων, επιπλωμένων διαμερισμάτων, ενοικιαζομένων δωματίων - διαμερισμάτων, κάμπινγκ, εστιατορίων, καφέ, μπαρ και τουριστικών καταστημάτων. Στη Φοινικούντα υπάρχει επίσης η ομώνυμη παραλία της, η Παραλία της Φοινικούντας, ενώ κοντά στο χωριό βρίσκεται επίσης και ο γραφικός οικισμός της Λούτσας με την παραλία της, που απέχουν μόλις 2 χιλιόμετρα από την Φοινικούντα. Από τη Φοινικούντα ο επισκέπτης έχει επίσης θέα στα δύο από τα τρία μεγαλύτερα νησιά του συμπλέγματος των Μεσσηνιακών Οινουσών: Την Σχίζα, η οποία έχει ένα αξιόλογο σπήλαιο και την Αγία Μαριανή, στην οποία βρίσκεται το εκκλησάκι της Αγίας Μαρίνας.
Παραλία Φοινικούντας
Σε απόσταση λίγων μέτρων νότια του χωριού βρίσκεται και η παραλία του, η Παραλία της Φοινικούντας, με χρυσή άμμο και καθαρά γαλαζοπράσινα νερά, ζεστά και χωρίς μεγάλο βάθος, η οποία αποτελεί ιδανικό προορισμό για οικογένειες με μικρά παιδιά. Η παραλία είναι τόσο καθαρή που έχει πάρει γαλάζια σημαία. Έχει άμεση πρόσβαση, από την (13η) Επαρχιακή Οδό Κορώνης - Μεθώνης και 13η Επαρχιακή Οδό Χαρακοπιού - Μεθώνης, οι οποίες σε πολλές περιοχές συμπίπτουν.
Προστατευόμενη τοποθεσία
Η περιοχή είναι προστατευόμενη από το δίκτυο Natura 2000 με κωδικό GR2550003. Χαρακτηρίζεται από θαμνώδη βλάστηση, θαλάσσιους κρημνούς και βραχώδεις ακτές. Στη σημαντική χλωρίδα περιλαμβάνονται τα ενδημικά: Λιμόνιο taxa, Αρενάρια η πελοποννησιακή και η Φριτιλάρια του Ντέιβις. Στην προστατευόμενη πανίδα περιλαμβάνονται τα είδη: Καρέτα καρέτα, μεσογειακή φώκια μοναχός, πράσινη θαλασσοχελώνα. Η περιοχή είναι σημαντική ως σταθμός για μεταναστεύοντα πτηνά.
Προσωπικότητες από τη Φοινικούντα
Από τη Φοινικούντα είναι ο συγγραφέας και λογοτέχνης ''Γεώργιος Διον. Κούβελας''.
Χάρτης περιοχής
<mapframe latitude="36.783992" longitude="21.831894" zoom="12" width="1000" height="500" align="center" />
Εξωτερικοί σύνδεσμοι
Κατηγορία:Τουρισμός στην Ελλάδα Κατηγορία:Παραλίες της Μεσσηνίας Κατηγορία:Χωριά του νομού Μεσσηνίας Κατηγορία:Επαρχία Πυλίας Κατηγορία:Δήμος Πύλου - Νέστορος Κατηγορία:Υάμεια
Μάκης Τριανταφυλλόπουλος
Ο Ευθύμιος (Μάκης) Τριανταφυλλόπουλος (14 Αυγούστου 1954) είναι Έλληνας δημοσιογράφος και εκδότης.
Βιογραφικά στοιχεία
Γεννήθηκε στη Θεσσαλονίκη το 1954 και είναι γιος του Κωνσταντίνου Τριανταφυλλόπουλου, υποστράτηγου της Χωροφυλακής με καταγωγή από το Λεόντιο Αχαΐας, και της Ευγενίας. Πρώτος του ξάδερφος είναι ο δημοσιογράφος και πολιτευτής της Νέας Δημοκρατίας Δημήτρης Τριανταφυλλόπουλος. Φοίτησε για τρία χρόνια στην Ιατρική Σχολή της Μπολόνια της Ιταλίας, για δύο χρόνια πολιτικές επιστήμες στο ίδιο πανεπιστήμιο και στη συνέχεια με μετεγγραφή για δύο χρόνια στη Νομική Σχολή Αθηνών, σπουδές που δεν ολοκλήρωσε. Κηρύχθηκε κατ’ επανάληψη ανυπότακτος, γιατί απέφευγε να εκπληρώσει τις στρατιωτικές του υποχρεώσεις.
Εργάστηκε ως δημοσιογράφος και έγινε γνωστός μέσα από τις τηλεοπτικές εκπομπές «Ζούγκλα» και «Κίτρινος Τύπος» στους τηλεοπτικούς σταθμούς Tempo, Star, ΑΝΤ1, Alpha, Alter και Epsilon. Παράλληλα με την τηλεοπτική και εκδοτική του δράση, πραγματοποιεί ραδιοφωνικές εκπομπές ενώ διατηρεί και τον ενημερωτικό ιστότοπο «Zougla.gr». Τον Αύγουστο του 2008 ανέλαβε την θέση του αντιπροέδρου στην ΠΑΕ Ηρακλής.
Κατοικεί στην Εκάλη Κηφισιάς. Έχει νυμφευθεί δύο φορές και έχει παιδιά.
Τηλεοπτική παρουσία
Τη δεκαετία του 1990 εργάστηκε αρχικά στον τηλεοπτικό σταθμό New Channel, μετέπειτα στο Star, στη συνέχεια στο ΣΚΑΪ, ύστερα στον ΑΝΤ1 και στον Alpha, όπου διατηρούσε δύο εκπομπές: τον «Κίτρινο Τύπο» και την «Ζούγκλα». Το 2000 αποχώρησε από τον Alpha, στον οποίο επέστρεψε λίγο αργότερα για να αποχωρήσει εκ νέου το 2003, όταν και συγκρούστηκε με τη διοίκηση του τηλεοπτικού σταθμού λόγω της άρνησης της διοίκησης να προβληθούν για δεύτερη φορά επίμαχα βίντεο για αυθαίρετα κτίσματα του επιχειρηματία Θεοχαράκη με την εκπομπή να διακόπτεται στον αέρα.
Σύμφωνα με τη διοίκηση αν και ο Τριανταφυλλόπουλος είχε υποσχεθεί να μην προβάλει τα συγκεκριμένα βίντεο, λόγω απειλής μηνύσεων και αγωγών καθώς και αμφισβήτησης των στοιχείων, αθέτησε την υπόσχεσή του με αποτέλεσμα να του ζητηθεί να μαγνητοσκοπεί τις εκπομπές του δύο μέρες πριν από την προβολή τους. Ο δημοσιογράφος αρνήθηκε ότι είχε συμφωνήσει κάτι ενώ η Ένωσις Συντακτών Ημερησίων Εφημερίδων Αθηνών μίλησε για λογοκρισία. Επέστρεψε στον Alpha για τρίτη φορά το 2004 αλλά αποχώρησε τον Οκτώβριο του 2006 καθώς συγκρούστηκε με τη διοίκηση του καναλιού. Αιτία ήταν το θέμα της εκπομπής «Κίτρινος Τύπος», η οποία είχε ως θέμα το μαύρο χρήμα προς τους πολιτικούς. Σύμφωνα με τη διοίκηση του ζητήθηκε να διευκρινίσει αν υπάρχουν στοιχεία για τις καταγγελίες που επρόκειτο να μεταδώσει και αν η έρευνα που παρουσίαζε ήταν τεκμηριωμένη ενώ κατά τον Τριανταφυλλόπουλο του ζητήθηκε να μην προχωρήσει η μετάδοση της εκπομπής ύστερα από πιέσεις που ασκήθηκαν από πολιτικούς. Το Νοέμβριο του ίδιου έτους ανακοίνωσε τη συνεργασία του με τον τηλεοπτικό σταθμό Alter, διατηρώντας και τις δύο εκπομπές. Με το κλείσιμο του Alter, το 2011, δημιουργεί το διαδικτυακό κανάλι Zougla TV και συνεχίζει εκεί τις δύο εκπομπές του.